**Pisanje i izgovor superlativa pridjeva i pridjeva izvedenih od vlastitih imena**

Ponovimo:

Promjenu pridjeva koja nastaje upoređivanjem dvaju, triju ili više predmeta po nekoj zajedničkoj osobini zovemo **poređenje pridjeva** ili **komparacija**.

Pridjevi mogu imati tri stepena:

1. **POZITIV** (žedan, veseo, dug...)

2. **KOMPARATIV** ( žedniji, veseliji, duži...)

3. **SUPERLATIV (**najžedniji, najveseliji, najduži...

**Pisanje i izgovor superlativa pridjeva**

Riječca **NAJ** u superlativu pridjeva uvijek se piše **zajedno sa pridjevom**. Kada pridjev počinje suglasnikom **J,** u superlativu se pojavljuju **dva J** (**jj**): **najjednostavniji, najjeftiniji, najjasniji, najjužniji, najjadniji**... U superlativu **oba** ova glasa **j** *-* **izgovaramo i pišemo.**

Izbjegni pogreške!

**Razlikuj pridjeve i priloge!**

►Nastavnik: Ovo je **najjednostavnija** lekcija!

►Učenik: Jeste, ako nam je **najjednostavnije** objasnite!

**► Pridjev (stoji uz imenicu kao atribut): najjednostavnija** lekcija;

**► Prilog (stoji uz glagol kao priloška odredba za način): najjednostavnije**

*Copyright* © *NAM Tuzla, 2009* 286

objasnite.

► Zajedničko opisnim **pridjevima** i **prilozima** koji su nastali od opisnih pridjeva je to što i jedni i drugi imaju **komparaciju.** Zato se prilozi i zovu **polupromjenljive** riječi.

**Pozitiv: Pjevam lijepo. Komparativ: Pjevam ljepše. Superlativ: Pjevam najljepše.**

Popunite tabelu (napišite do čega dolazi u komparativu i superlativu nekih pridjeva):

|  |  |  |  |
| --- | --- | --- | --- |
| Pozitiv | Komparativ | Superlativ |  |
| jak |  |  |  |
| ljut |  |  |  |
| lijen |  |  |  |
| blijed |  |  |  |
| svijetao |  |  |  |
| gorak |  |  |  |